42. autobusu maršruts (Rīga)
42. autobusu maršruts bija Rīgas sabiedriskā transporta autobusu maršruts, kas kursēja no Centrāltirgus Rīgas centrā līdz Ziepniekkalnam. Maršruts tika atklāts 2008. gada 2. janvārī, pārnumurējot 40A. autobusu maršrutu. Slēgts tas tika 2013. gada 2. septembrī, jo to izmantoja maz cilvēku, kā arī atsevišķos posmos maršruts dublējās ar citiem. Slēgtā maršruta vietā 27. trolejbusu maršruts tika pagarināts līdz autobusu galapunktam Ziepniekkalnā. 42. autobusu maršruta kopējais garums bija 18,410 km. Maršruta Centrāltirgus — Ziepniekkalns kopējais garums bija 8,867 km, bet maršruta Ziepniekkalns — Centrāltirgus kopējais garums bija 9,543 km. Pirms maršruta slēgšanas darbdienās pa 42. autobusu maršrutu kursēja tikai 2 autobusi, bet brīvdienās — tikai 1 autobuss. 42. autobusu maršrutu apkalpoja 7. autobusu parks.